ดอยอินทนนท์ หนาวมาก อุณหภูมิติดลบ 2 องศาฯ
เมื่อวันที่ 23 ธ.ค. มีรายงานสถานการณ์หนาว โดยที่ จ.เชียงใหม่สภาพทั่วไปยังคงหนาวเย็นต่อเนื่องทุกพื้นที่ ช่วงกลางคืนจนถึงเช้าตรู่อากาศหนาวเย็นมาก ประชาชนบนพื้นที่สูง เช่น อ.อมก๋อย แม่แจ่ม ฝาง และสะเมิง ซึ่งส่วนใหญ่เป็นดอยสูง อากาศจะหนาวมาก ครูจึงอนุญาตให้นักเรียนสวมกางเกงขายาวไม่ต้องสวมชุดนักเรียน บางโรงเรียนต้องพานักเรียนนั่งเรียนนอกห้องเพื่อรับแสงแดด,อย่างไรก็ตาม จากสภาพอากาศหนาวกลับทำให้นักท่องเที่ยวชื่นชอบ ต่างเดินทางไปท่องเที่ยวในพื้นที่ จ.เชียงใหม่ โดยเฉพาะตามแหล่งท่องเที่ยวยอดนิยม เช่น ยอดดอยอินทนนท์ อ.จอมทอง มีนักท่องเที่ยวเข้าพื้นที่ต่อเนื่อง บางส่วนไปจุดชมวิวกิ่วแม่ปานเพื่อรอชมพระอาทิยต์ขึ้นช่วงเช้า ช่วงสายๆ ไปดูกวางผา หรือม้าเทวดา ที่มักจะมานอนอาบแดด,นายพรเทพ เจริญสืบสกุล หัวหน้าอุทยานแห่งชาติดอยอินทนนท์ กล่าวว่า เช้าวันนี้อากาศหนาวเย็นลง หลังอุณหภูมิติดลบ 2 องศาเซลเซียส โดยบริเวณจุดชมวิวกิ่วแม่ปานนั้น อุณหภูมิติดลบ 2 องศาฯ ทำให้เกิดน้ำค้างแข็งขาวโพลนทั่วดอย นักท่องเที่ยว ชื่นชอบและถ่ายรูปเป็นที่ระลึก ส่วนเจ้าหน้าที่เข้าเวรบนดอย เมื่อตื่นจากนอนพบว่า, โต๊ะและบนเก้าอี้เต็มไปด้วยน้ำค้างแข็ง ปีนี้หนาวเย็นที่สุดถึงขั้นติดลบในรอบหลายปี,สำหรับ จ.พะเยา มีรายงานว่า นายชูชาติ กีฬาแปง ผู้ว่าราชการ จ.พะเยา ประกาศ   ให้ทั้ง 9 อำเภอ เป็นพื้นที่ประสบภัยหนาว เนื่องจากช่วงตั้งแต่วันที่ 18-21 ธ.ค. มีอุณหภูมิต่ำกว่า 15 องศาฯ ติดต่อกันเกิน 4 วัน ส่วนวันนี้เมื่อช่วงเช้าอุณหภูมิอยู่ที่    10 องศาฯ มีผู้ประสบภัยหนาวแล้ว 78,704 คน ซึ่งสำนักงานป้องกันและบรรเทาสาธารณภัย จ.พะเยา ได้เร่งอนุมัติเงินทดรองราชการเพื่อช่วยเหลือผู้ประสบภัยกรณีฉุกเฉิน เพื่อจัดหาเครื่องกันหนาวแจกจ่ายประชาชน,ส่วนนายชัช กิตตินภดล ผู้ว่าฯ อุตรดิตถ์ กล่าวว่า ขณะนี้หย่อมความกดอากาศสูงจากประเทศจีน ได้แผ่ลงมายังประเทศไทย ส่งผลให้ภาคเหนือมีอุณหภูมิลดลงต่อเนื่อง ,ในส่วน จ.อุตรดิตถ์ ได้ประกาศเขตพื้นที่ประสบภัยหนาวแล้ว 2 อำเภอ คือ ฟากท่าและบ้านโคก ประชาชนได้รับผลกระทบจากภัยหนาว 13,875 คน วันนี้ นายสมคิด ผานุการณ์ หัวหน้าสำนักงานป้องกันและบรรเทาสาธารณภัย จ.อุตรดิตถ์ ทำเรื่องขอให้ประกาศพื้นที่ประสบภัยหนาวเพิ่มอีก 1 อำเภอ คือ น้ำปาด,ผู้ว่าฯ อุตรดิตถ์ กล่าวต่อว่า ในส่วนของ อ.ฟากท่า มีประชาชนประสบภัยหนาวในพื้นที่คือ หมู่ 1-11 ต.ฟากท่า หมู่ 1-9 ต.สองคอน หมู่ 1-6 ต.บ้านเสี้ยว หมู่ 1-5 ต.สองห้อง ประชาชนได้รับผลกระทบ 4,773 คน ส่วน อ.บ้านโคก ประชาชนได้รับผลกระทบในพื้นที่หมู่ 1-7 ต.บ้านโคก หมู่ 1-7 ต.ม่วงเจ็ดต้น หมู่ 1-7 ต.นาขุม และหมู่ 1, 2, 3, 7, 8, 9, 10 ต.บ่อเบี้ย อ.บ้านโคก มีประชาชนได้รับผล 9,102 คน ซึ่งได้สั่งให้องค์กรปกครองส่วนท้องถิ่นในพื้นที่ให้ความช่วยเหลือแล้ว.
สภาพอากาศในพื้นที่ภาคเหนือยังคงหนาวเย็นลง โดย จ.เชียงใหม่ หนาวเย็นทั่วพื้นที่ จุดชมวิวกิ่วแม่ปาน ดอยอินทนนท์อุณหภูมิถึงขั้นติดลบ 2 องศาฯ น้ำค้างแข็งขาวโพลน 
อากาศหนาว,ภัยหนาว,น้ำค้างแข็ง,หนาว57,แม่คะนิ้ง,เหมยขาบ,กิ่วแม่ปาน,ดอยอินทนนท์,เชียงใหม่,ข่าวทั่วไทย,ไทยรัฐออนไลน์